Hispaanlastel on lisaks klassikalistele ergutushüüetele nagu "Campeones! Ole, ole ole!" või "Yo soy español, español, español" (mida muide lauldakse miskipärast vene Kalinka viisil) veel laulukesed iga mängija ülistuseks eraldi. Kõige sagedamini kõlasid neil päevil "Villa!Villa!Villa! Villa- maravilla!" ning "Gracias a Iniesta España esta de fiesta!" Kui meie jumalik väravavaht Iker Casillas mõne järjekordse kangelasteo sooritas, üürgas inimjõuk  üksmeelselt ülestõstetud rusikatega lihtsalt "Iiii-ker!" Iiii-keeer!"